|  |
| --- |
| № исх: 16-13-9д/с от: 24.01.2020 |

**Қазақстан Республикасының**

**Қорғаныс министрі Н. Ермекбаевқа**

**Құрметті Нұрлан Байұзақұлы!**

Бүгінгі депутаттық сауалға Екінші дүниежүзілік соғысқа қатысқан қазақстандық жауынгерлер туралы мәліметтерді жинақтау және жаңғырту мәселесі себеп болып отыр.

Екінші дүниежүзілік соғыс, оның ішінде 1944 жылғы Петсамо-Киркенес операциясы және Норвегияның солтүстігін азат ету кезінде - норвег жерінде, тұтқында 15 500 кеңес жауынгерінің өмірі қиылған.

Бүгінге дейін Норвегия зерттеушілері 9 мыңнан астам шет ел жауынгерлерінің аты-жөндерін анықтады. Сол елдегі әскери зираттар саны 124 жетіп отыр.

Норвегия жерінде тұтқында болған шет елдік жауынгерлердің аты-жөндерін сәйкестендірумен «Falstad Center» (бұдан әрі – Орталық) айналысады. Олар Ресей және Германия мемлекетімен тығыз байланыста. Орталықтың Норвегия мемлекетіндегі Қазақстан елшілігіне берген ақпараты бойынша норвегия жерінде 32 қазақ жауынгері жерленген.

Қазақстан елшілігі Орталықтың ақпараттық базасымен ары қарай жұмыс жасай отырып қосымша 13 қазақ жауынгерінің аты-жөндерін анықтаған. Тұтқында болған көптеген жауынгерлер өздерінің туған жерлерін Кеңес үкіметі деп көрсеткен. Сол себепті зерттеу жұмыстарын әскери тарихшылар мен тиісті мамандармен бірге жүргізсе, анықталатын ақпараттардың көптігі сөзсіз. Ол жауынгерлер Хьётта (Tjøtta) аралында жерленген.

Қорғаныс министрлігінің «Мемориал» ақпараттық базасында қазақ жауынгерлер туралы кездеспеген мағлұматты Ресей мемлекетінің ақпараттық базаларынан аламыз. Осыған сәйкес алдағы уақытта Қорғаныс министрлігі осы мәселе бойынша өзге елдермен өзара ақпарат алмасуды сапалық жаңа биікке көтеруі керек деп санаймыз.

Ұлы отан соғысының 75 жылдығын тойлау қарсаңында Екінші дүние жүзілік соғыс барысында ерлікпен шайқасқан шет мемлекеттердегі қазақ жауынгерлеріне қатысты ақпараттарды еліміздің дипломатиялық елшіліктерімен бірге зерттеу жұмыстарын жүргізуді, анықталған ақпараттарды бір ақпараттық кеңістікке үйлестіруді және оны жастарға патриоттық тәрбие ретінде түрлі ақпарат көздерінде таратуды қарастыруды сұраймыз.

«Қазақстан Республикасының Парламентi және оның депутаттарының мәртебесi туралы» Қазақстан Республикасының Конституциялық Заңының 27 - бабына сәйкес депутаттық сауалды қарап, нәтижесі бойынша заңмен белгіленген мерзім ішінде жазбаша жауап беруіңізді сұраймыз.

 **М. Құл-Мұхаммед**

 **Т. Мұқашев**

 **Қ. Қожамжаров**

 **Т. Мұсабаев**

 **Н. Нұрсипатов**

 **Д. Нұржігітова**

**Результаты согласования**23.01.2020 16:37:01: Токсаба А. . (Общий отдел) - - cогласовано без замечаний
23.01.2020 16:42:04: Агиса Б. А. (Общий отдел) - - cогласовано без замечаний
23.01.2020 16:49:46: Мукашев Т. Т. (Комитет по международным отношениям, обороне и безопасности) - - cогласовано без замечаний
23.01.2020 16:56:28: Нурсипатов Н. Н. (Комитет по международным отношениям, обороне и безопасности) - - cогласовано без замечаний
23.01.2020 16:58:13: Кул-Мухаммед М. А. (Комитет по международным отношениям, обороне и безопасности) - - cогласовано без замечаний
23.01.2020 16:59:13: Кожамжаров К. П. (Комитет по международным отношениям, обороне и безопасности) - - cогласовано без замечаний
23.01.2020 17:24:01: Нуржигитова Д. О. (Комитет по международным отношениям, обороне и безопасности) - - cогласовано без замечаний
23.01.2020 17:28:55: Уртембаев А. К. (Руководство Аппарата Сената) - - cогласовано без замечаний
23.01.2020 18:08:41: Сарсембаев Е. Ж. (Отдел по взаимодействию с Комитетом по международным отношениям, обороне и безопасности) - - cогласовано без замечаний
23.01.2020 18:39:26: Мусабаев Т. А. (Комитет по международным отношениям, обороне и безопасности) - - cогласовано без замечаний
**Результат подписания**23.01.2020 18:54:11 Сыдыков С. С.. Подписано